གཉིས་པ་ཆགས་བྲལ་གྱི་རྣལ་འབྱོར་ལ། རླུང་སེམས་དབུ་མར་བསྡུ་བའི་རྣལ་འབྱོར་དང༌། བསྡུས་ནས་བསྒོམ་པའི་རྣལ་འབྱོར་གཉིས་ལས། དང་པོ་ལ་རླུང་སྦྱང་བ་དང༌། བསྡུ་བ་དངོས་གཞི་
གཉིས། དང་པོ་ནི། གནས་ཤིན་ཏུ་དབེན་པར་བསམ་གཏན་གྱི་སྟོན་ལ་རྐང་པ་གཉིས་རྡོ་རྗེའི་སྐྱིལ་ཀྲུང༌། ལག་པ་གཉྀས་མཉམ་བཞག་གི་མཐེ་བོང་ལྟོ་སྦྱར་བ་ལྟེ་འོག་ཏུ་བཅར། སྒལ་ཚིགས་དོང་རྩེ་བརྩེགས་པ་ལྟར་
བསྲང༌། ཨོལ་ཀོས་ཨོལ་མདུད་ནོན་པ་ཙམ་མགོ་བོ་ཅུང་ཟད་དུད་པར་གུག མིག་གཉིས་སྨིན་མཚམས་ཀྱི་ཐད་ཀྱི་བར་སྣང་དུ་ཧར་རེར་བལྟ་བའམ་སྣ་རྩེར་དབབ། དཔུང་པ་རྒོད་གཤོག་ལྟར་བརྒྱངས། སོ་དང་མ་ཆུ་རང་བབས་
༈་སུ་གཞག ལྕེ་རྩེ་རྐན་ལ་སྦྱར་བ་སྟེ་ལུས་རྣམ་སྣང་གི་ཆོས་བདུན་ལྡན་དུ་བྱས་པས་སྒོམ་གེགས་ཞི། སྒྲིབ་པ་བྱང༌། ཡེ་ཤེས་སྐྱེ་བ་སོགས་ཕན་ཡོན་དཔག་མེད་འབྱིན་པ་སྤྲེའུའི་གཏམ་རྒྱུད་ལྟ་བུ་ཡིན་གསུངས། དེ་ནས་སྐྱབས་
འགྲོ་ནས་ཞར་བྱུང་རྫོགས་རིམ་ཡན་ཆད་རྒྱུན་གྱི་ཉམས་ལེན་ལྟར་རམ། ཡང་ན་བླ་མའི་རྣལ་འབྱོར་གྱི་བླ་མ་དང་རང་སེམས་འདྲེས་པའི་ངང་དེ་ག་ལས། རང་ཉིད་སྐད་ཅིག་གིས་རྣལ་འབྱོར་མ་སྐུ་མདོག་ཕྱག་མཚན་རྒྱན་དང་ཆ་
ལུགས་སོགས་ཡོངས་སུ་རྫོགས་པར་ཁྲ་ལམ་གྱིས་གསལ་གདབ།
དེའི་སྐུ་ལུས་ཐམས་ཅད་འོད་ཀྱི་རང་བཞིན་དར་དམར་གྱི་གུར་ཕུབ་པའམ་ཕྲུ་མ་ཕུས་བཏབ་པ་ལྟ་བུའི་ཕྱི་གསལ་ནང་གསལ་སྙན་གཤོག་དང་ཕྱག་ཞབས་ཀྱི་སོར་
893

མཁའ་སྤྱོད་ཆོས་སྐོར་
རྩེ་ཚུན་ཆད་སྟོང་སང་ངེ་བའི་སྟོང་ར་བསྒོམས་པས་གེགས་མི་འབྱུང༌། དེ་ནས་རང་ལུས་འོད་ཀྱི་རང་བཞིན་དེའི་དབུས་དྲང་པོར་རྩ་རོ་རྐྱང་གཉིས་འདུས་ཀྱི་ངོ་བོ། རྩ་དབུ་མ་སྦ་ལྕག་ཙམ་ཡར་སྣེ་སྤྱི་གཙུག་ཏུ་ཀླད་རྒྱས་ཀྱི་ཐད་དུ་
ཟུག་པ་ཟླ་དཀྱིལ་ཆུང་ངུས་ཁ་བཅད་པ། མར་སྣེ་ལྟེ་འོག་སོར་བཞི་ཙམ་དུ་ཟུག་པ༵་སྔར་བཤད་པའི་ཁྱད་ཆོས་བཞི་ལྡན་དུ་གསལ་གདབ། དབུ་མའི་མས་སྣེའི་ནང་དུ་ཟླ་བའི་དཀྱིལ་འཁོར་ཆུང་ངུས་སྨྱུག་ཚིགས་ལྟར་ཁད་ཆད་དུ་
བཀག་པར་བསམ། དབཱུ་མའི་ཡར་སྣེ་ཀླད་རྒྱུས་ཀྱི་ནང་དུ་ཆུ་རླུང་གི་རང་བཞིན་ཨྃ་དཀར་པོ། གཡས་སུ་ས་རླུང་གི་རང་བཞིན་ཨཱོྃ་སེར་པོ། རྒྱབ་ཏུ་མེ་རླུང་གི་རང་བཞིན་ཛྲྀ་དམར་པོ། གཡོན་དུ་རླུང་རླུང་གི་རང་བཞིན་ཁཾ་ལྗང་
གུ། མདུན་དུ་ནམ་མཁའི་རླུང་གི་རང་བཞིན་ཧཱུྃ་སྔོན་པོ་སྟེ་དཔའ་བོ་འབྲུ་ལྔ་པོ་མགོ་གྱེན་བསྟན་དུ་གསལ་གདབ། དེ་ནས་རླུང་རོ་སྦྱང་བ་ལ། ལག་གཡས་པ་རྡོ་རྗེ་རྩེ་གསུམ་པའི་ཕྱག་རྒྱས་སྣ་བུག་གཡས་བཀག་ནས་རླུང་གཡོན་
ནས་སངས་ཀྱིས་ལན་གསུམ་བུས་ལ་ཞེ་སྡང་གི་རྟོག་པ་རྣམས་དག་པར་མོས། དེ་ནས་ལག་གཡོན་གྱི་རྩེ་གསུམ་རྡོ་རྗེའི་ཕྱག་རྒྱས་སྣ་ཕུག་གཡོན་བཀག་སྟེ་རླུང་རོ་སངས་ཀྱིས་གཡས་ནས་ལན་གསུམ་བུས་ལ་འདོད་ཆགས་ཀྱི་
པ་རྣམས་ངག་པར་མོས། དེ་ནས་སྣ་བུག་གཉིས་ཀ་ནས་ལན་གསུམ་བུས་ལ་གཏི་མུག་གི་རྟོག་པ་བྱང་བར་མོས་ཏེ་དགུ་ཕྲུགས་སུ་བསལ། དེ་ནས་དབུ་མའིི་ཡས་སྣེའི་ཨོཾ་དཀར་པོ་ལས་འོད་ཟེར་དཀར་པོ་འཕྲོས། ཕྱོགས་བཅུའི་
894

ادو
།རྒྱལ་བ་རྣམས་ཀྱི་མེ་ལོང་ཡེ་ཤེས་ཀྱི་བྱིན་རླབས་ཐམས་ཅད་འོད་དཀར་པོའི་རྣམ་པར་བསྡུས། སྤྱི་བོའི་ཨོཾ་དཀར་པོ་དེ་ལ་ཐིམ་པས་མེ་ལོང་ཡེ་ཤེས་དང་ཆུ་རླུང་གི་ངོ་བོ་ཐིག་ལེ་དཀར་པོ་སྲན་
མའམ། ཡུངས་འབྲུའི་ཚད་ཙམ་དུ་གྱུར། དེ་དབུ་མའི་མས་སྣེའི་ཟླ་དཀྱིལ་ཆུང་ངུ་མ་དེའི་དབུས་སུ་ཧྲིལ་གྱིས་བབས་པར་བསམས་ལ། སྟེང་རླུང་ས་ལེན་མའི་ཚུལ་དུ་སྣ་སྒོའི་སྤུ་མི་འགུལ་པར་བརྔུབས་ལ་མཆིལ་མ་སྒྲ་མེད་ཅིག་
ནང་དུ་བསྒྱུར། འོག་རླུང་ལས་འོག་སྒོ་ཟུམ་ཙམ་བྱས་ནས་རླུང་ཁ་སྦྱོར་བུམ་པ་ཅན་གཟུང་ཞིང་དམིགས་པ་བསྐྱེད། མི་ཐུབ་ན་དལ་བུས་རང་འགྲོས་སུ་གཏང༌། དེ་འདྲ་ཡང་ཡང་བྱ། ཡང་དབུ་མའི་ཡས་སྣེའི་གཡས་ཀྱི་ཧཱུྃ་སེར་
༈་པོ་ལས་འོད་ཟེར་སེར་པོ་འཕྲོས། རྒྱལ་བ་རྣམས་ཀྱི་མཉམ་ཉིད་ཡེ་ཤེེས་ཀྱི་བྱིན་རླབས་ཐམས་ཅད་འོད་སེར་པོའི་རྣམ་པར་བསྡུ། ཨཱོྃ་ལ་ཐིམ་པས་མཉམ་ཉིད་ཡེ་ཤེས་དང་ས་རླུང་གི་ངོ་བོ་ཐིག་ལེ་སེར་པོར་གྱུར་ནས། མས་སྣེའི་ཟླ་ཆི
དཀྱིལ་གྱི་སྟེང་གཡས་སུ་བབས་པར་བསམས་ལ། གོང་ལྟར་བུམ་ཅན་གཟུང་། ཡང་སྤྱི་བོའི་ཛྲྀ་དམར་པོ་ལས་འོད་ཟེར་དམར་པོ་འཕྲོས། རྒྱལ་བ་རྣམས་ཀྱི་སོར་རྟོག་ཡེ་ཤེས་ཀྱི་བྱིན་རླབས་ཐམས་ཅད་འོད་དམར་པོའི་རྣམ་པར་
བསྡུས། ཛྲྀ་ལ་ཐིམ་པས་སོར་རྟོག་ཡེ་ཤེས་དང་མེ་རླུང་གི་ངོ་བོ་ཐིག་ལེ་དམར་པོར་གྱུར་ནས། མས་སྣེའི་ཟླ་དཀྱིལ་གྱི་སྟེང་རྒྱབ་ཏུ་བབས་པར་བསམས་ལ། སྔར་ལྟར་བུམ་ཅན་གཟུང༌། ཡང་སྤྱི་བོའི་ཁཾ་ལྗང་གུ་ལས་འོད་ཟེར་

མཁའ་སྤྱོད་ཆོས་སྐོར་
ལྗང་གུ་འཕྲོས། རྒྱལ་བ་རྣམས་ཀྱི་བྱ་གྲུབ་ཡེ་ཤེས་ཀྱི་བྱིན་རླབས་ཐམས་ཅད་འོད་ལྗང་གུའི་རྣམ་པར་བསྡུས། ཁཾ་ལ་ཐིམ་པས་བྱ་གྲུབ་ཡེ་ཤེས་དང་རླུང་རླུང་གི་ངོ་བོ་ཐིག་ལེ་ལྗང་གུར་གྱུར་ནས། མས་སྣེའི་ཟླ་དཀྱིལ་གྱི་སྟེང་
གཡོན་དུ་བབས་པར་བསམས་ལ། གོང་ལྟར་བུམ་ཅན་གཟུང་། ཡང་སྤྱི་བོའི་ཧཱུྃ་སྔོན་པོ་ལས་འོད་ཟེར་སྔོན་པོ་འཕྲོས། རྒྱལ་བ་རྣམས་ཀྱི་ཆོས་དབྱིངས་ཡེ་ཤེས་ཀྱི་བྱིན་རླབས་ཐམས་ཅད་སྔོན་པོའི་རྣམ་པར་བསྡུས། ཧཱུྃ་ལ་ཐིམ་
པས་ཆོས་དབྱིངས་ཡེ་ཤེས་དང་ནམ་མཁའི་རླུང་གི་ངོ་བོ་ཐིག་ལེ་སྔོན་པོར་གྱུར་ནས་མས་སྣེའི་ཟླ་དཀྱིལ་གྱི་སྟེང་དུ་བབས་པར་བསམས་ལ། གོང་ལྟར་བུམ་ཅན་གཟུང༌། དེ་ནས་དབུ་མའི་མས་སྣེའི་ཟླ་དཀྱིལ་གྱི་སྟེང་དུ་དབུས་སུ་
ཐིག་ལེ་དཀར་པོ། གཡས་སུ་སེར་པོ། གཡོན་དུ་ལྗང་གུ། རྒྱབ་ཏུ་དམར་པོ། མདུན་དུ་སྔོན་པོ་རྣམས་ལ་སེམས་བཟུང་ནས། རླུང་ཁ་སྦྱོར་ཅི་ཐུབ་ཐུབ་ཏུ་འཛིན། རྩ་ཐིག་རླུང་གསུམ་གྱི་གནད་དང་ནུས་པ་ཐམས་ཅད་ཐིག་ལེ་དེ་
རྣམས་ལ་ཚང་ཚུལ་ལེགས་པར་བསམ། དེ་ལྟར་བསྒོམས་པས་རླུང་ལྔའི་ཁ་དོག་སོ་སོར་མཐོང་བ་སོགས་རྟགས་རྣམས་འཆར་བར་འགྱུར་རོ་གསུངས།། ༈ །གཉིས་པ་རླུང་སེམས་ལ་བཅུག་ནས་སྟོང་པ་སྒྲུབ་པ་ནི། རང་
ལྷར་གསལ་བའི་ལུས་སྟོང་རའི་དབུས་སུ་རྩ་དབུ་མ་ཡར་སྣེ་སྨིན་མཚམས་དང༌། མར་སྣེ་གསང་གནས་སུ་ཐད་བཅད་ཀྱི་རྣམ་པས་བུ་ག་ཧར་རེར་ཡོད་པར་བསམ། སྨིན་མཚམས་ཀྱི་དབུ་མའི་ནང་དུ་ཐིག་ལེ་ཁ་དོག་ལྔ་ལྡན་ཁྲ་ཆེམ་
896

།མེར་བ། སྲན་ཆུང་ཙམ་བདེ་བའི་རང་བཞིན་ཅན་ཞིག་བསྒོམ། དེ་ཉིད་དབུ་མའི་ནང་ནས་ཡར་འདྲིལ་ཏེ་སྤྱི་གཙུག་དབུ་མའི་གུག་མཚམས་ནང་དེར། རི་མཐོན་པོའི་རྩེ་ལ་སྐར་ཆེན་ཤར་བ་ལྟར་འདར་
ཕྲིལ་ལེར་ཡོད་པར་བསམ། དེ་ལ་དམིགས་པ་གཏད་པས་དེ་ལས་འོད་ཟེར་ཁ་དོག་ལྔ་ལྡན་འཇའ་ཚོན་ལྟ་བུ་བུན་ལོང་གིས་འཕྲོས། དབུ་མའི་ནང་ཐམས་ཅད་གང་ཞིང༌། དེ་ལས་ཀྱང་ཕྱིར་འཕྲོས། ལུས་ཀྱི་ནང་གང་བས་རང་
ལུས་འཇའ་ཚོན་ཁ་དོག་ལྔ་ལྡན་དུ་བསྒྱུར། སླར་ཡང་འོད་ཁ་དོག་ལྔ་ལྡན་ལུས་ཀྱི་ཕྱི་རོལ་དུ་འཕྲོས་པས། གནས་ཁང་ཡུལ་ལྗོངས་ས་ཕྱོགས་སྟོང་གསུམ་གྱི་འཇིག་རྟེན་ཁམས་གསུམ་གྱི་སྣོད་བཅུད་ཐམས་ཅད་ལ་རེག་པ་ཙམ་གྱིས་
༈བདེ་བ་ཆེན་པོའི་རྣམ་རོལ་འཇའ་ཚོན་སྣ་ལྔའི་རང་བཞིན་དུ་བུན་ལོང་ངེ༌། ཁྲ་ཤིག་གེ་བའི་རྣམ་པར་བསམས་ལ། བདེ་སྟོང་གཉིས་སུ་མེད་པའི་ཉམས་གསལ་སྟོང་འཛིན་པ་མེད་པ་རང་རིག་རང་ངོ་ཤེས་ཙམ་དུ་མཉམ་པར་
བཞག དེ་ནས་ཕྱི་རོལ་གྱི་འོད་དེ་དག་ཐམས་ཅད་ཚུར་འདུས། རང་ལུས་འཇའ་ཚོན་དུ་གྱུར་པ་ལ་ཐིམ། དེའང་རིམ་གྱིས་ཚུར་འདུས། སྤྱི་གཙུག་གི་རྩ་བའི་ཐིག་ལེ་ཁ་དོག་ལྔ་ལྡན་དེ་ལ་ཐིམ། དེ་ཉིད་ཀྱང་ཇེ་ཕྲ་ཇེ་ཕྲས་རང་
ཡལ་དུ་སོང་བར་བསམས་ལ། བདེ་སྟོང་གཉིས་མེད་ཀྱི་ཉམས་གསལ་སྟོང་འཛིན་མེད་དུ་རང་རིག་རང་ངོ་ཤེས་ཙམ་དུ་མཉམ་པར་བཞག དེ་ལས་ལྡང་བ་དང༌། སྟོང་ཉིད་དེའི་ངང་ལས་རང་གི་སྨིན་མཚམས་ཀྱིས་ཚོད་དེ་གའི་
897

ཐད་དུ་ཐིག་ལེ་ཁ་དོག་ལྔ་ལྡན་ཁྲ་ཆེམ་གྱིས་ཐོལ་བྱུང་བར་བསམ། དེ་ནས་རང་ལུས་ལྷ་སྐུ་དང་། དབུ་མ་བཅས་སྔར་ལྟར་གསལ་བཏབ་ལ། སྨིན་མཚམས་ཀྱི་ཐིག་ལེར་སེམས་གཟུང་། ཡང་སྤྱི་བོར་སྤོ། རང་དང་སྣོད་བཅུད་
འཇའ་འོད་དུ་བསྒྱུར་བ་སྟོང་ཉིད་ལ་མཉམ་པར་གཞྀག་པ་སོགས་སྔར་ལྟར་དམིགས་པ་བསྐྱར། དེ་ལྟར་བསྒོམ་པ་ནི། རླུང་ལུས་ལ་བཅུག་པས་ཁམས་ཀྱི་སྙིགས་མ་དྭངས་མར་བསྒྱུར་ཞིང་། རླུང་སེམས་ལ་བཅུག་པས་དྭངས་མ་
འཇའ་ལུས་སྟོང་གཟུགས་འོད་སྐུར་སྒྱུར་བར་བྱེད་པའི་ཐབས་བླ་ན་མེད་པ་སྟེ། ཡུན་རིང་དུ་གོམས་པར་བྱས་པས་འབྱོངས་རྟགས་སུ་ལུས་ཐམས་ཅད་ལ་བདེ་བས་ཁྱབ་པ། ཤིང་བརེེ་ལྟར་ཡངས་བཾ། གྲིབ་མ་མི་འབྱུང་བའམ་སྲབ་
པ། ལག་པ་སོགས་ཉི་ཟེར་ལ་བལྟས་པས་ཕྱི་གསལ་ནང་གསལ་ལྟ་བུ་འབྱུང་བ། རྐང་རྗེས་ཆུང་དུ་འགྲོ་བ། _ འོད་ཁ་དོག་ལྔ་ལྡན་དུ་མཐོང་བ། སྒྲུབ་ཁང་ལ་འཇའ་མདུང་ཚུགས་སུ་ཟུག་པ། འཇའ་གུར་ཕུབ་པ་སཽགས་འབྱོངས་
རྟགས་བྱུང་ཚེ་དེ་བརྟན་པར་བྱ་བའི་ཕྱིར་ཀུན་འདར་གསང་སྤྱོད་ཅེས་ཐོག་མར་རླུང་གི་རེག་བྱ་ལྟ་བུས་སྔར་མི་བཟོད་པའི་གྲང་ངད་ཆེ་ས་ཞིག་ཏུ་བསྡད་རེེ། རང་ལུས་སྣོད་བཅུད་འཇའ་ཚོན་དུ་ཁྲ་ཤིག་ཤིག བུན་ལོང་ལོང་དུ་གྱུར་པ་
ལ་དམིགས་པ་གཏང་ནས་སྟོང་ཉིད་བསྒོམས་པས། སྔར་རླུང་གི་གྲང་རེག་མི་བཟོད་པ་ཞིག་འཆང་བ་དེ་མི་འབྱུང་བར་བདེ་ཆེན་དུ་ལྷང་ལྷང་འཆར་གིན་འདུག་ན། མེའི་འོད་དང༌། ཉི་མ་དང༌། ཆུ་སོགས་ལ་སྔར་ལྟར་སྦྱངས་

ام هو
།ཤིང་བརྟག དེ་དག་གིས་མི་གནོད་པར་བདེ་བའི་གྲོགས་སུ་འགྲོ་གིན་འདུག་ན། གྲོགས་ཤིག་གིས་དབྱུག་པས་དལ་བུས་བརྡུངས་ལ་གོང་ལྟར་དམིགས་པ་གཏད་པས་བདེ་བའི་ངོ་བོར་འཆར་བར་འདུག་
ན། དབྱུག་པས་ཆེར་བརྡུངས་ཏེ་སྦྱང༌། དེ་སོགས་ཆེར་གོམས་པའི་ཚེ་གྲི་མཚོན་སོགས་གནད་དུ་བསྣུན་ཀྱང་སྐྱོན་དུ་མི་འགྱུར་ཞིང་བདེ་ཆེན་འཆར་བ་ན། གསང་སྤྱོད་ཅེས་པ། དུར་ཁྲོད་དུ་ཕྱིན་ནས་ལྷ་འདྲེའི་ཆོ་འཕྲུལ་ལ་
སྦྱང༌། རིམ་གྱིས་ཡི་དམ་གྱི་ལྷ་དང༌། མཁའ་འགྲོས་ལུང་བསྟན་པའི་པདྨ་ཅན་སོགས་ལས་ཀྱི་ཕྱག་རྒྱར་སྤྲོས་བཅས་སྤྲོས་མེད་ཤིན་ཏུ་སྤྲོས་མེད། ཕྱོགས་ལས་རྣམ་རྒྱལ་ཏེ་སྤྱོད་མཆོག་རྣམ་པ་བཞི་སྤྱད་པས། དེ་ལ་བརྟེན་ནས་
༦ལུས་ཀྱི་དྭངས་མ་ཐམས་ཅད་རྒྱས་ཏེ། གསེར་འགྱུར་གྱི་རྩིས་ལྕགས་ལ་ཟ་བ་བཞིན་དུ་ལུས་ཀྱི་སྙིགས་མ་ཟད་ནས་འཇའ་ལུས་ཀྱི་ངོ་བོར་གྱུར། སྙིགས་མའི་སྐྲ་དང་བ་སྤུ་སོ་དང་སེན་མོ་ཙམ་བཞག་ནས། འོད་སྐུ་སྟོང་གཟུགས་ རྨི
གྲུབ་སྟེ་མྱུར་དུ་སྐུ་གསུམ་ཡན་ལག་བདུན་ལྡན་ཕྱག་རྒྱ་ཆེན་པོ་མཆོག་གི་དངོས་གྲུབ་རྗེ་བཙུན་རྡོ་རྗེ་རྣལ་འབྱོར་མའི་གོ་འཕང་མངོན་དུ་འགྱུར་བ་ཡིན་གསུངས།། ༈ །གཉིས་པ་ཐུན་མོང་མ་ཡིན་པའི་སྔོན་འགྲོ་ལ། རྩ་ལམ་སྦྱང་
བ་དང༌། རླུང་སྦྱང་བ་གཉིས་ལས། དང་པོ་ནི། ལྕེ་ད༵འི་པདྨོ་རླུང་ལྔའྱི་ཏཱི་ལྭ་ཀྭ །ཞེས་སོགས་ཀྱི་དོན། སླར་ཡང་སྐྱབས་ཡུལ་གོང་ལྟར་གསལ་བཏབ་ལ། ཡིད་སྤྲུལ་གྱི་ཕྱི་ནང་གསང་མཆོད་ཀྱིས་མཆོད། གསོལ་བ་གོང་
899

006
ལྟར་གདབ། སྐྱབས་ཡུལ་རྣམས་ཀྱི་གནས་གསུམ་ལས་བདུད་རྩི་དཀར་དམར་མཐིང་གསུམ་བབས་པ་རང་གི་གནས་གསུམ་དུ་ཐིམ་པས་སྒྲིབ་པ་དག བྱིན་རླབས་ཐོབ་པར་བསམ། ཚོགས་ཞིང་འཁོར་རྣམས་བླ་མར་ཐིམ་
ཞིང༌། བླ་མ་སྐྱབས་གནས་ཀུན་འདུས་སུ་མོས། སུམ་བྷ་ནིའི་སྔགས་ཀྱིས་ཕྱོགས་གཡོན་སྐོར་དང༌། མཚམས་གཡས་སྐོར་གྱིས་བསྲུང་བ་བྱ། བླ་མ་འོད་དུ་ཞུ་ནས་རང་ལ་ཐིམ་པའི་རྐྱེན་གྱིས། རང་ཉིད་རྡོ་རྗེ་རྣལ་འབྱོར་མ་
སྟོང་གསལ་འོད་ཀྱི་རང་བཞིན་ཅན་དུ་ལམ་གྱིས་གྱུར་པའི་རང་ལུས་སྟོང་རའི་དབུས་སུ་རྩ་དབུ་མ་སྦ་ལྕག་འབྲིང་པོ་ཙམ་མམ། མདའ་སྨྱུག་ཙམ་ཡར་སྣེ་ཚངས་བུག་དང་མར་སྣེ་ལྟེ་འོག་སོར་བཞིའི་ཐད་དུ་སླེབས་པ་ཟླ་དཀྱིལ་གྱིས་
བཀག་པ། དེའི་གཡས་སུ་རོ་མ་དང༌། གཡོན་དུ་རྐྱང་མ་གཉིས་པོ་མགྲིན་པའི་ཐད་མན་ཆད་དབུ་མ་དང་སྦུབས་སྟོང་གཅིག་ཏུ་འདྲེས་ཤིིང༌། མགྲིན་པ་ཡན་སོ་སོར་གྱེས་པ་མགོ་བོའི་ནང་ནས་གུག་སྟེ་སྣ་བུག་གཉིས་སུ་ཧར་རེར་
ཟུག་པར་བསྒོམ། ལུས་གནད་ཆོས་བདུན་ལྡན་གོང་དུ་བཤད་པ་ལྟར་བྱ། རླུང་རོ་དགུ་ཕྲུགས་སུ་བསལ་ནས། རྩ་ལམ་སྦྱང་དམིགས་དངོས་ལ། དབུ་མའི་ཡས་སྣེར་ཟླ་དཀྱིལ་སྟེང་དུ་ཏི་ལ་ཀའི་ཐིག་ལེ་ལྔ་ཚོམ་དུ་བསྒོམ་པ་
ནི། དབུས་སུ་ནམ་མཁའི་རླུང་གི་རང་བཞིན་གྱི་ཐིག་ལེ་སྔོན་པོ། དེའི་ཤར་ཏེ་མདུན་དུ་རླུང་རླུང་གི་རང་བཞིན་ཐིག་ལེ་ལྗང་གུ། གཡས་ཏེ་ལྷོར་ས་རླུང་གི་རང་བཞིན་ཐིག་ལེ་སེར་པོ། ནུབ་སྟེ་རྒྱབ་ཏུ་མེ་རླུང་གི་རང་བཞིན་ཐིག་
མཁའ་སྤྱོད་ཆོས་སྐོར་

ام هو
།ལེ་དམར་པོ། བྱང་སྟེ་གཡོན་དུ་ཆུ་རླུང་གི་རང་བཞིན་ཐིག་ལེ་དཀར་པོ་རྣམས་རྩ་དབུ་མ་སྦ་ལྕག་ཙམ་བསྒོམས་ན་ཐིག་ལེ་རྣམས་སྲན་མ་ཙམ་དང༌། དབུ་མ་མདའ་སྨྱུག་ཙམ་བསྒོམས་ན་ཐིག་ལེ་རྣམས་
ཡུངས་འབྲུ་ཙམ་རེ་བསྒོམ་ཞིང༌། ཐིག་ལེ་རྣམས་གསལ་ཞིང་དྭངས་ལ་འཚེར་བའི་རྣམ་པ་ཅན་དུ་གསལ་ལེགས་པར་གདབ། སླར་ཡང་རླུང་རོ་དགུ་ཕྲུགས་བྱེད། ལག་གཡས་ཀྱི་མཐེ་བཽང་གིས་སྲིན་ལག་གི་རྩ་བ་མནན་
ཞིང༌། ཁུ་ཚུར་བཅངས་པ་བརླའི་རྩར་གཏད། གཡོན་པས་ཕྲེང་བ་བཟུང་ལ། ཐུན་ཆེན་གཅིག་ལ་ནང་གསེས་ཐུན་ཆུང་ལྔ་རེ་བྱས་པའི།
དང་པོར་རླུང་སྣ་བུག་གཡོན་ནས་རྒྱུ་བ་དང་ཐུག་ན་གེགས་མི་སྐྱེད་པས་ཐོག་མར་དེ་དང་
སྤྲད་ལ། རླུང་ཕྱིར་འགྲོ་བའི་ཚེ་དབུ་མའི་མས་སྣེའི་ཟླ་དཀྱིལ་སྟེང་གི་ནམ་མཁའི་ཐིག་ལེ་སྔོན་པོ་ལས་ནམ་མཁའི་རླུང་སྤོས་རེང་གི་དུད་པ་ལྟར་སྔོ་ན་ར་ར་དབུ་མའི་ནང་བརྒྱུད་གྱེན་དུ་བྱུང༌། རླུང་གཡས་གཡོན་གང་ནས་རྒྱུ་བའི་རོ་
རྐྱང་བརྒྱུད་སྣ་བུག་གཉིས་ཀ་ནས་མཉམ་དུ་རྒྱུ་ན་དབུ་མ